麻辣湯底，揀咗小辣，真係做到小辣程度，食到半路先至開始流少少鼻水，但都唔會辣到中途放棄。海鮮，絕對係無得彈，又鮮又美。朋友們激讚烏魚扣，鵝腸，尤其豬腦，好食到無朋友（但我唔識貨，唔敢放入口）。牛和豚，欠軟熟嫩滑既口感，來貨選材有待改進。温馨建議：食麻辣鍋，係要用油炸鬼吸咗啲辣擺落口先至夠過癮，而醬料最好再有多啲選擇...例如炸蒜，麻醬等等，最後提議如果有埋特大凍檸茶，鹹檸七，酸梅湯，就更Perfect喇！還要讚讚服務態度唔錯，服務員有熱誠又細心，而且仲有位靚靚小姐負責收銀位添呀！！